II/769-2/2017

**A J Á N L A T K É R É S**

**Tisztelt Ajánlattevő!**

Tiszaújváros Város Önkormányzata (3580 Tiszaújváros, Bethlen G. út 7., a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

***Önkormányzati ASP csatlakozással kapcsolatos szakértői tevékenységek***

**1. Az ajánlatkérő neve, címe, elérhetősége:**

Tiszaújváros Város Önkormányzata

3580 Tiszaújváros, Bethlen G. út 7.

Tel.: 49/ 548 000

Fax: 49/ 548 001

**További információk a következő címen szerezhetők be:**

Tiszaújvárosi Polgármesteri Hivatal

3580 Tiszaújváros, Bethlen G. út 7.

Tel.: 49/ 548 000

Fax: 49/ 548 001

Kapcsolattartó: Kiss Csaba

Tel.: 49/548 055

Fax: 49/548 054

E-mail cím: kisscsaba@tujvaros.hu

**2. Az ajánlatkérés tárgya:**

*A KÖFOP-1.2.1-VEKOP-16 kódszámú**„Csatlakoztatási konstrukció az önkormányzati ASP-rendszer országos kiterjesztéséhez” című* *pályázathoz az* ***Önkormányzati ASP csatlakozással kapcsolatos szakértői tevékenységek elvégzése.***

**A műszaki/szakmai dokumentáció rendelkezésre bocsátásának módja:**

Műszaki dokumentáció jelen ajánlatkéréshez nem tartozik, az ajánlatkérésben az elvégzendő feladatok leírása, továbbá az ajánlattevő által kitöltendő nyilatkozatok szerepelnek.

**3. A megkötendő szerződés meghatározása:**

Vállalkozási szerződés a *KÖFOP-1.2.1-VEKOP-16 kódszámú**„Csatlakoztatási konstrukció az önkormányzati ASP-rendszer országos kiterjesztéséhez” című* *pályázathoz az* ***Önkormányzati ASP csatlakozással kapcsolatos szakértői tevékenységek*** tárgyában.

**4. A szerződés időtartama vagy a teljesítés határideje:**

Teljesítés határideje: a projekt fizikai befejezése, összhangban az ASP Korm. rendelettel, legkésőbb: 2018. június 30. A projekt fizikai befejezése az ASP központtól, ill. a szakrendszerek tényleges csatlakozási idejétől függ.

Az ajánlatkérő a teljesítési határidőhöz képest előteljesítést elfogad.

**5. A teljesítés helye, természetbeni helye:**

3580 Tiszaújváros, Bethlen G. út 7.

**6. Az ellenszolgáltatás teljesítésének feltételei:**

Ajánlatkérő a szerződésben meghatározott módon és tartalommal történő teljesítést követően, a teljesítésigazolás szerint kiállított számla alapján, a számla ajánlatkérő részéről történő kézhezvételét követő 15 napon belül az ellenszolgáltatást átutalással teljesíti.

**7. Kizáró okok:**

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet, aki vagy amely:

1. a szerződéssel érintett szervezettel közszolgálati jogviszonyban, munka-viszonyban vagy munkavégzésre irányuló egyéb jogviszonyban áll (továbbiakban: érintett dolgozó/ munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki nem minősül átlátható szervezetnek,
13. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
14. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

2017. augusztus 22., 900 óra

**9. Az ajánlat benyújtásának helye, módja:**

Tiszaújvárosi Polgármesteri Hivatal

3580 Tiszaújváros, Bethlen Gábor út 7., II. emelet, 211. szoba

Kiss Csaba informatikai munkatárs.

Az ajánlat postai úton, vagy személyesen munkanapokon 8 és 12 óra között, az ajánlattételi határidő lejártának napján 8 és 9 óra között adható le.

Az ajánlatot zárt borítékban, 2 eredeti példányban kell benyújtani. A borítékon fel kell tüntetni a következő szöveget:

* *KÖFOP-1.2.1-VEKOP-16 kódszámú**„Csatlakoztatási konstrukció az önkormányzati ASP-rendszer országos kiterjesztéséhez” című* *pályázathoz az* ***Önkormányzati ASP csatlakozással kapcsolatos szakértői tevékenység.***

*Az ajánlattételi határidő előtt* (2017. augusztus 22., 900 óra) *nem bontható fel!*

* az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

Tiszaújvárosi Polgármesteri Hivatal

3580 Tiszaújváros, Bethlen Gábor út 7., 211. szoba, Kiss Csaba informatikai munkatársnál

Dátum: 2017. augusztus 22., 900 óra

**11. Az ajánlatok elbírálásának tervezett időpontja:**

2017. augusztus 24.

**12. Bírálati szempontok:**

Ajánlatkérő a legjobb ár-érték arányt megjelenítő szempontok szerint értékeli az ajánlatokat.

Az értékelési részszempontok a következők:

|  |  |
| --- | --- |
| **Részszempont** | **Súlyszám** |
| 1. Ajánlati ár (nettó HUF) | 70 |
| 2. Referencia | 10 |
| 3. ECOSTAT szakrendszer szoftvertulajdonosával kötött együttműködési megállapodás | 20 |

Az ajánlatok részszempontok szerinti tartalmi elemeinek értékelésekor adható pontszám alsó és felső határa: **1-10**.

Az értékelés módszere:

Az értékelés minden részszempont esetén lineáris arányosítással történik.

A pontszámok megadása akként történik, hogy az egyes részszempontok értékelésekor a legkedvezőbb ajánlat kapja a maximális pontszámot (10), a legkedvezőtlenebb a minimális pontszámot (1).

Ajánlatkérő számára az 1. részszempont esetén a kisebb, a 2. részszempont esetén a nagyobb értékű vállalás a kedvezőbb.

Lineáris arányosítás esetén amennyiben a legjobb és a legrosszabb ajánlati elem azonos értékű – azaz mindegyik ajánlati érték azonos – mindegyik ajánlat maximális pontszámot kap az adott részszempont értékelésekor.

Az egyes részszempontokra adott pontszámok ezt követően az adott részszemponthoz tartozó súlyszámmal felszorzásra, majd valamennyi részszempontra kiterjedően összeadásra kerülnek. Az ajánlatonként így összegzett pontszámok kerülnek összevetésre. Törtek esetén az Ajánlatkérő a pontszámokat két tizedesjegyre kerekíti.

Pontozási módszer:

Avizsgált – Alegrosszabb

P = ----------------------- \* (Pmax – Pmin) + Pmin

Alegjobb – Alegrosszabb

ahol

P: a vizsgált ajánlati elem adott szempontra vonatkozó pontszáma

Pmax: a pontskála felső határa (10)

Pmin: a pontskála alsó határa (1)

Alegjobb: a legelőnyösebb ajánlat tartalmi eleme

Alegrosszabb: a legelőnytelenebb ajánlat tartalmi eleme

Avizsgált: a vizsgált ajánlat tartalmi eleme

**1. Ajánlati ár (forintban meghatározva)**

E bírálati részszempont esetében az összehasonlítás alapját az Ajánlattevő által a beszerzés tárgya szerinti munka díja képezi. Az ajánlati árnak valamennyi, a szerződésszerű teljesítéssel kapcsolatban felmerülő költséget magában kell foglalnia.

Az ajánlati árat nettó értékben kifejezve a Felolvasólapon is meg kell adnia az Ajánlattevőnek. Ezen bírálati részszempont esetén a legalacsonyabb nettó árat tartalmazó (legkedvezőbb) ajánlat kapja a maximális bírálati pontszámot.

**2. Referencia**

E bírálati részszempont esetében az összehasonlítás alapját az Ajánlattevő által megajánlott referenciák száma képezi.

A referencia ajánlati elem vonatkozásában azon legkedvezőbb szint, melyre, és az annál még kedvezőbb vállalásra egyaránt 10 pontot ad az Ajánlatkérő: 5.

**3. ECOSTAT szakrendszer szoftvertulajdonosával kötött együttműködési megállapodás**

E bírálati részszempont esetén az Ajánlattevőnek igazolnia kell, hogy az Ajánlatkérő által használt ECOSTAT szakrendszer készítőjével (szoftvertulajdonos) együttműködési megállapodást kötött az ASP migrációval kapcsolatos feladatok ellátásának támogatására.

Az igazolás módja a készítővel kötött megállapodás másolata, vagy a készítő által aláírt nyilatkozat, igazolás.

**13. Szerződéskötés időpontja:**

2017. augusztus 29.

**14. Műszaki tartalom:**

A ***KÖFOP-1.2.1-VEKOP-16 Csatlakozási konstrukció az önkormányzati ASP rendszer kiterjesztéséhez*** c. felhívás és az ASP Kormányrendeletben foglalt előírásoknak mindenben megfelelő feladatok ellátása az alábbi témakörökben:

* Önkormányzati szakrendszerek migrációja.
* Tesztelés, élesítés.

|  |  |
| --- | --- |
| **Önkormányzati szakrendszerek** | **Migrációs cél** |
| ECOSTAT pénzügyi rendszer | * gazdálkodási rendszer * ingatlan kataszter |
| GOVSYS iktatórendszer | * iratkezelő rendszer |
| GOVCENTER nyilvántartások | * ipar, kereskedelem * hagyaték |

Önkormányzati szakrendszerek adatminőségének javítása, migrációja

1. rendszer testre szabása, paraméterezés: Az Ajánlattevőnek az Ajánlatkérő utasításainak megfelelően a csatlakozási folyamat során a számára létrehozott felületen meg kell határoznia a hozzáférésre jogosultak körét, meg kell határoznia a rendszer indításához szükséges indító beállításokat, azokat az egyedi, az adott önkormányzat működésére jellemző paramétereket, amelyek szükségesek a rendszer működéséhez.
2. adatmigráció: A csatlakozási folyamat során az Ajánlattevőnek az Ajánlatkérő utasításai szerint az Ajánlatkérő korábbi nyilvántartásaiból az ASP Korm. rendeletnek megfelelően migrálnia kell az adatokat. Az ASP szolgáltató által meghatározott módszertan alapján, központi támogatás segítségével szükséges az adatok betöltését elvégezni az informatikai rendszerbe, a betöltés során keletkező esetleges hibákat ki kell javítani. Migrációs jegyzőkönyv elkészítése (támogatása).
3. az Ajánlattevő feladata a kapcsolódó dokumentációk, tesztforgatókönyv, tesztelési jegyzőkönyv kidolgozása, a tesztelés, élesítés támogatása.

**15. Különleges előírások:**

Az Ajánlattevőnek igazolnia kell, hogy legalább 3, az ajánlattétel tárgyával megegyező referenciamunkával rendelkezik.

Az igazolás módja a referenciahelyek megjelölése, felsorolása.

**16. Hiánypótlás és helyszíni megtekintés lehetősége:** *nem biztosított.*

**17.    Kiegészítő tájékoztatás kérés határideje:** 2017. augusztus 16., 900 óra

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatás kérésekre vonatkozó válaszát egyidejűleg minden Ajánlattevő részére megküldi.

**18. Egyéb információk:**

18.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

18.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a nettó 300 E Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

- A szerződés mellékletét képezi a 2. melléklet szerinti nyilatkozat.

- A szerződés egy pontjában rögzítésre kerül az alábbi feltétel:

„A …… (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési vagy bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

18.3 Ajánlatkérő felhívja Ajánlattevő figyelmét arra, hogy a megkötendő szerződés érvényességének feltétele, hogy az államháztartásról szóló 2011. évi CXCV. törvény 41. § (6) bekezdésében foglaltak szerint Ajánlattevő átlátható szervezetnek minősüljön, illetve jelen szerződésből eredő követeléseinek teljesítésére/kifizetésére Ajánlatkérő csak a fenti jogszabály szerinti feltétel fennállása esetén jogosult. Ajánlattevő köteles a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglalt feltételeknek történő megfelelőségét érintő bármely változást haladéktalanul, írásban bejelenteni Ajánlatkérő felé. Ajánlattevő tudomásul veszi, hogy a valótlan tartalmú nyilatkozat alapján kötött szerződést Ajánlatkérő azonnali hatállyal felmondja vagy – ha a szerződés teljesítésére még nem került sor – a szerződéstől eláll.

18.4 Ajánlattevőnek árajánlatát fix összegű átalányárként kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást.

18.5 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség.

18.6 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

Felhívom szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2017. augusztus

Tisztelettel:

\_\_\_\_\_\_\_\_\_\_\_\_\_\_\_\_\_

**Bráz György**

**polgármester**

Mellékletek:

1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat
3. Átláthatósági nyilatkozat
4. Ajánlattételi felolvasólap